**VAPAAEHTOISEN VALMENTAJAN SOPIMUS**

Vapaaehtoinen valmentaja on henkilö, joka ei

Toimintaohje seuralle: Muokattavat/tarkistettavat kohdat ovat harmaalla taustavärillä. Toimintaohje kunkin kohdan osalta on keltaisella taustalla. Toimintaohjeet tulee poistaa lopullisesta sopimuksesta.

**1. OSAPUOLET**

Etunimi Sukunimi: xxxxxx xxxxxx (jäljempänä valmentaja)

henkilötunnus: xxxxxxxx

osoite: xxxxx

puhelin: xxxxxx

sähköposti: xxxxxx

Seuran nimi xxxxxx (jäljempänä seura)

Yhteyshenkilö: Etunimi Sukunimi, asema seurassa

Yhteystiedot: sähköposti, puhelinnumero

 Tähän sopimukseen ja muihin seuran ja valmentajan väliseen suhteeseen liittyvistä asioista vastaa seuran puheenjohtaja/toiminnanjohtaja, tai hänen osoittamansa henkilö. Valmentaja raportoi kuitenkin valmentamiseen liittyvästä toiminnastaan valmennuspäällikölle/seuran valmennuksen kehittämisestä vastaavalle henkilölle. Sopimuksen tekohetkellä valmennuspäällikkö/valmennuksen kehittämisestä vastaava henkilö on XXX. Poista tarpeettomat ja poista taustaväri. Minimissään tässä tulee olla seuran vastuuhenkilö nimettynä, jos seuralla ei ole valmennuspäällikköä tai valmennuksen kehittämisetä vastaavaa henkilöä.

**2. SOPIMUKSEN TARKOITUS**

Tämän sopimuksen tarkoituksena on sopia valmentajan toimimisesta seuran organisaatioon kuuluvan joukkueen valmentajana. Kyse on harrastustoiminnasta, joka ei muodosta työsuhdetta osapuolten välille. Toimintaohje seuralle: Älä muokkaa tätä pykälää.

**3. SOPIMUKSEN KESTO**

Sopimus on määräaikainen ja kestää pelikaudet 20xx – 20xx ja 20xx – 20xx (optio). Sopimus tulee voimaan sopimuksen allekirjoittamishetkellä ja päättyy ilman irtisanomista 30.4.202x tai mikäli kausi päättyy em. päivämäärästä myöhemmin, viikko kauden viimeisen pelin jälkeen.

Seura ja valmentaja sopivat optiokauden 20xx – 20xx käyttämisestä tai käyttämättä jäämisestä viimeistään 31.12.20xx. Optiokausi astuu voimaan vain, jos osapuolet näin sopivat. Toimintaohje seuralle: Poista tarpeettomat ja poista taustaväri.

**4. VALMENTAJAN TEHTÄVÄT**

**4.1. Joukkueen valmentaminen**

Valmentaja valmentaa seuran XX joukkuetta sopimuskauden ajan liitteestä X ilmenevien seurassa valmennukselle määriteltyjen periaatteiden ja toimintatapojen mukaisesti. Toimintaohje seuralle: Täydennä tarpeelliset ja poista taustaväri. Tarkista seuran valmennuksen periaatteet ja toimintatavat -dokumentti. Mikäli seuralla on määritelty arvot ja se, miten ne näkyvät seuran valmennustoiminnassa, viittaa tässä siihen.

Valmennusrooli joukkueen valmennuksessa on vastuuvalmentaja/valmentaja/apuvalmentaja/maalivahtivalmentaja/XX. Valmentajan tarkempi tehtävänkuvaus sovitaan yhteisesti päävalmentajan ja ikäluokan valmennuspäällikön kanssa. Toimintaohje seuralle: Täydennä tarpeelliset, poista tarpeettomat ja poista taustaväri.

**4.2. Läsnäolo joukkueen tapahtumissa ja ilmoitus poissaolosta**

Valmentaja pyrkii osallistumaan valmentamansa joukkueen tapahtumiin, ja sitoutuu ilmoittamaan, mikäli hän on estynyt osallistumasta joukkueen harjoituksiin, otteluun tai muuhun vastaavaan joukkueen toimintaan. Valmentaja ilmoittaa esteestä sovitulla tavalla joukkueenjohdolle ja muulle valmennustiimille mahdollisimman pian sen ilmettyä. Valmentaja sopii valmennuspäällikön kanssa muista poissaoloista kauden aikana. Toimintaohje seuralle: Täydennä tarpeelliset tai poista tarpeeton ja poista taustaväri.

**4.3. Julkinen esiintyminen ja sosiaalinen media**

Valmentaja sitoutuu käyttäytymään kaikissa seuran tai joukkueen toimintaan liittyvissä tapahtumissa ja niihin liittyvillä matkoilla sekä sosiaalisessa mediassa tavalla, joka ei ole omiaan heikentämään seuran tai joukkueen mainetta. Valmentaja sitoutuu toimimaan seuran etujen mukaisesti sopimuksen voimassaoloaikana alusta loppuun asti, vaikka olisi sopimuksen päättyessä lopettamassa tai siirtymässä toiseen seuraan. Valmentajan seuran toiminnanohjausjärjestelmään (sopimuksen tekohetkellä xxxxxx) tekemät suunnitelmat ja videot ovat seuran omaisuutta, ja vapaasti seuran käytössä myös sopimuksen päättymisen jälkeen. Toimintaohje seuralle: Täydennä tarpeelliset, poista tarpeettomat ja poista taustaväri.

**4.4. Varusteet**

Valmentaja sitoutuu käyttämään seuran ja joukkueen tilaisuuksissa seuralta käyttöönsä saamia varusteita ja asusteita yhteisesti joukkueenjohdon kanssa sovitulla tavalla.

**4.5. Muut valmennustehtävät**

Valmentajan toimimisesta valmentajana muissa salibandyseuroissa on sovittava tapauskohtaisesti erikseen. Valmentaja ei saa ilman seuran toimeksiantoa osallistua valmentajana muiden kuin tässä sopimuksessa mainitun/mainittujen joukkueiden salibandyotteluihin. HUOM! Jälkimmäinen virke merkityksellinen, jos seuran toisen joukkueen toiminnasta halutaan tehdä kulukorvauslasku. Jos seura ei ole antanut toimeksiantoa toisen joukkueen toimintaan, ei kulukorvauksia ehkä voida maksaa.

**4.6. Kilpailu- ja muut säännöt**

Valmentaja sitoutuu noudattamaan seuran sääntöjä sekä Suomen Salibandyliiton ja SSBL Salibandy Oy:n kilpailutoimintaa ohjaavia sääntöjä, määräyksiä ja niihin liittyviä kurinpitomääräyksiä. Valmentaja hyväksyy, että seura, liitto tai liiton määräämä toimielin voi määrätä valmentajalle mainittujen sääntöjen mukaisia seuraamuksia ja sitoutuu maksamaan itse kaikki aiheuttamansa rangaistukset. Toimintaohje seuralle: Poista tarpeeton ja poista taustaväri.

Valmentaja sitoutuu korvaamaan seuralle tai sen irtaimelle omaisuudelle mahdollisesti aiheuttamansa vahingot.

**4.7. Rikostaustaote**

Valmentaja antaa suostumuksen seuralle hakea vapaaehtoistyöntekijän rikostaustaotteen.

**4.8. Seuran jäsenyys**

Valmentaja on seuran jäsen sopimuksen voimassaoloaikana.

**5. SEURAN JA JOUKKUEEN VELVOLLISUUDET**

**5.1. Valmentamisessa tarvittavat lisenssit**

Seura hankkii valmentajalle valmentajalisenssin (valmentajan pelipassi). Valmentajalisenssi sisältää mm. tunnukset Salibandyliiton MyEWayn (www.myeway.fi) käyttöön. Valmentaja on vakuutettu vapaaehtoistoimijoiden Tuplaturvavakuutuksella, joka kattaa toiminnanvastuuvakuutuksen sekä vapaaehtoistyöntekijöiden tapaturmavakuutuksen.

TAI kun seura ei hanki pelipassia valmentajan puolesta

Seuran vastuuvalmentaja/valmentaja/apuvalmentaja/maalivahtivalmentaja/XX tulee olla valmentajalisenssi (valmentajan pelipassi). Valmentaja hankkii valmentajalisenssin itse Salibandyliiton myyntijärjestelmästä (Suomisport). Valmentajalisenssi sisältää mm. tunnukset Salibandyliiton MyEWayn (www.myeway.fi) käyttöön. Valmentaja on vakuutettu vapaaehtoistoimijoiden Tuplaturvavakuutuksella, joka kattaa toiminnanvastuuvakuutuksen sekä vapaaehtoistyöntekijöiden tapaturmavakuutuksen. Toimintaohje seuralle: Poista tarpeeton ja poista taustaväri. HUOM! Tässä kohdassa tarkoituksella käytetty sanaa lisenssi, joka on yleisesti tunnetumpi ilmaisu kuin mm. salibandyssa, jääkiekossa ja jalkapallossa käytössä oleva pelipassi.

**5.2. Varusteet**

Joukkue järjestää valmentajalle tehtävän hoitamisessa hänen tarvitsemansa varusteet ja tarvikkeet seuran kulloisenkin linjauksen mukaisesti. Valmentaja on velvollinen palauttamaan varusteet pyydettäessä sopimuksen päättymishetkellä. Kaikki valmentajan käyttöön annetut varusteet ja välineet ovat seuran omaisuutta. Toimintaohje seuralle: Älä muuta tätä, varusteet ja välineet ovat verotettavaksi katsottavaa tuloa, jos annetaan valmentajalle korvauksena valmentamisesta. Muuta seuran toimintatapaa, jos olette toimineet aiemmin toisin.

**5.3. Kustannusten korvaaminen**

Joukkue järjestää ja kustantaa valmentajan kuljetuksen jokaiseen vierasotteluun yli 100 km:n säteellä \_\_\_\_\_\_\_ (seuran kotipaikka tähän) olevilla pelimatkoilla. Valmentaja voi tapauskohtaisesti erikseen sovittaessa käyttää pelimatkoihin omaa autoa, josta maksetaan kilometrikorvaus.

Seura maksaa valmentajalle hänen tehtäviensä hoitamisesta aiheutuneita kulukorvauksia (kilometrikorvaukset, julkisten kulkuvälineiden käyttö ja päivärahat) verohallinnon antamien määräysten ja ohjeiden mukaisia matkalaskuja vastaan. Maksettavien korvausten arvioitu määrä on \_\_\_\_ euroa pelikauden 20xx-20xx osalta, minkä summan ylittävistä matkakustannusten korvauksista on sovittava erikseen. Maksu tapahtuu valmentajan tehtyä asianmukaisen matkalaskun, joka täyttää verohallinnon vaatimukset, seuran maksujärjestelmän ja aikataulun mukaisesti, kahdessa erässä pelikauden aikana: 30.11. ja 30.4. Toimintaohje seuralle: Tarkista seuran käytäntö kuljetusten järjestämisen kohdalla, maksujärjestelmä ja maksuaikataulu ja päivitä tiedot ja poista taustaväri. Tarkista verovapaiden kulukorvauksien maksimisummat verottajan sivuilta Vuonna 2022 maksimit ovat 20 päivärahaa ja 3000 € matkakulujen ml. omalla autolla ajettujen kilometrien korvauksia.

**5.4. Kouluttautuminen**

Seura kannustaa valmentajiaan osallistumaan Salibandyliiton ohjaaja- ja valmentajakoulutuksiin. Ellei erikseen toisin sovita, valmentaja ilmoittautuu itse valmentajakoulutuksiin Salibandyliiton ilmoittautumisjärjestelmään (Suomisport). Kaikille valmentajille tarjotaan myös seuran sisäinen valmentajakoulutus, ja MAAJOUKKUETIE-joukkueissa Salibandyliiton toisen tason valmentajakoulutus osana MAAJOUKKUETIE-toimintaa. Muusta valmentajakoulutuksesta sovitaan tapauskohtaisesti erikseen. Toimintaohje seuralle: Poista tarpeeton ja poista taustaväri.

**6. SOPIMUKSEN ENNENAIKAINEN PÄÄTTÄMINEN JA KORVAUSVELVOLLISUUDET**

**6.1. Sopimuksen päättäminen** Toimintaohje seuralle: Älä muokkaa 6.1.:stä, on oleellinen vapaaehtoisuuden arvioinnissa

Kummallakin osapuolella on oikeus päättää tämä sopimus kesken sopimuskauden, mikäli ennenaikaiselle päättämiselle on perusteltu syy, esimerkiksi toisen osapuolen olennainen sopimusrikkomus, valmentajan henkilökohtaisissa olosuhteissa tapahtunut muutos tai valmentajan toistuvat poissaolot. Sopimuksen ennenaikainen päättäminen on tehtävä kirjallisella ilmoituksella, jossa on ilmoitettava päättymisen ajankohta.

Osapuolet ymmärtävät, että sopimuksen ennenaikainen päättäminen voi aiheuttaa huomat-tavaa haittaa toiselle osapuolelle, mistä syystä osapuolten tulee ennen sopimuksen päättä-mistä pyrkiä sopimaan keinoista, joilla sopimuksen päättäminen voitaisiin välttää. Sopimuksen ennenaikaista päättämistä alle 21 päivän irtisanomisajalla tulee myös välttää. Edellä neuvotteluista ja irtisanomisajoista sovittua ei kuitenkaan tarvitse noudattaa, jos sopimuksen päättämiselle on erityisen painava syy.

**6.2. Vapaaehtoisasema** Toimintaohje seuralle: Älä muokkaa 6.2.:sta, on oleellinen vapaaehtoisuuden arvioinnissa

Osapuolet toteavat, että verohallinto on kiinnittänyt huomiota seurojen vapaaehtoisia valmentajia koskeviin käytäntöihin. Tämän sopimuksen tarkoituksena on ollut sopia valmennussuhteesta, johon ei liity työsuhdetta, palkanmaksua tai muuta verotettavaa tuloa valmentajalle. Mikäli verohallinnon omaksumista tulkinnoista aiheutuu tilanne, jossa edellä mainittu tavoite ei toteudu, sitoutuvat osapuolet sopimaan hyvässä hengessä asian vaikutuksista tähän sopimukseen. Mikäli sovintoa ei saavuteta, on kummallakin osapuolella oikeus päättää tämä sopimus edellä kohdassa 6.1 määrätysti.

**7. MUUT EHDOT** Toimintaohje seuralle: Älä muokkaa tätä lukua, ellet lisää jotain asiakokonaisuutta

**7.1. Salassapitovelvollisuus**

Tämän sopimuksen sisältö on luottamuksellinen. Valmentaja sitoutuu olemaan kertomatta siitä kenellekään kolmannelle osapuolelle. Valmentaja ei saa luovuttaa mitään seuraa tai joukkuetta koskevaa luottamuksellista tietoa ulkopuolisille, mikäli sen voidaan objektiivisesti arvioiden katsoa olevan seuralle tai joukkueelle haitaksi.

**7.2. Oikeus valokuvaan**

Seuralla on yksinoikeus seuran edustusasussa otettujen valokuvien kaupalliseen hyödyntämiseen. Valmentajaan henkilöityvien kuvien kaupallisesta hyödyntämisestä on sovittava erikseen. Valmentaja voi käyttää itsestään otettuja kuvia sopimalla siitä erikseen seuran kanssa.

**7.3. Henkilötietojen käsittelyn luottamuksellisuus ja huolellisuus**

Valmentajan tulee käsitellä tehtävänsä hoitamiseksi tietoonsa saamiaan henkilö- ja terveystietoja huolellisesti ja vastuullisesti. Henkilötiedot ja terveystiedot ovat luottamuksellista ja salassa pidettävää tietoa, jotka tulee poistaa (tai tulosteet tuhota) välittömästi kun niiden käyttötarkoitus päättyy. Seura voi antaa tarkempia toimintaohjeita tai tehdä erillisen sopimuksen henkilötietojen käsittelystä.

**8. ERIMIELISYYKSIEN RATKAISEMINEN**

Osapuolet sitoutuvat siihen, että tästä sopimuksesta aiheutuvat erimielisyydet pyritään ratkaisemaan ensisijaisesti keskinäisin neuvotteluin.

Mikäli neuvotteluissa ei päästä sovintoratkaisuun, riitaisuudet ratkaistaan lopullisesti välimiesmenettelyssä, jossa Urheilun oikeusturvalautakunta toimii välimiesoikeutena. Välimiesten määrä on yksi (1), ellei Urheilun oikeusturvalautakunta katso asiaan liittyvää yleistä tai yksityistä intressiä niin merkittäväksi, että asia on käsiteltävä kolmen jäsenen kokoonpanossa. Menettelyn kieli on Suomi, ja paikka Helsinki. Muilta osin noudatetaan Urheilun oikeus-turvalautakunnan sääntöjä.

Tästä sopimuksesta on tehty kaksi (2) samasanaista kappaletta, yksi (1) kummallekin sopijaosapuolelle.

xxxxxxxx \_\_\_.\_\_\_.20xx

paikkakunta, päivämäärä ja vuosi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XX XX XXX

Seuran edustajan nimi Valmentaja

Asema seurassa